Crkva sv Vasilija Velikog u Konjicu
<s>Crkva sv. Vasilija Velikog u Konjicu,  u opštini Konjic,  je crkva Srpske pravoslavne crkve i pripada Eparhiji zahumsko-hercegovačkoj i primorskoj.</s><s>Proglašena je za nacionalni spomenik BiH.</s><s>Nalazi se na lokalitetu Varda u Konjicu.</s><s>Vasilije Veliki (329-379) je bio asketa, teolog i episkop Kesarije u Kapadokiji.</s><s>Osnivač je monaške tradicije u istočnom hrišćanstvu.</s>

<s>Historija 
U periodu 1878-1918, na području današnje opštine Konjic, izgrađena su dva vjerska objekta: Crkva svetog Vasilija Velikog u Konjicu, 1886. godine i Crkva svetih apostola Petra i Pavla na Borcima, 1896. godine.</s>

<s>Enterijer crkve je građen postupno kroz period duži od četrdeset godina.</s><s>U ratu 1992 –1995. godine objekat i unutrašnjost crkve pretrpjeli su znatna oštećenja.</s><s>Ikone koje su bile postavljene na ikonostasnu pregradu su u tom periodu nestale.</s><s>Sačuvane su dvije, Ikona sv. Jovana i Ikona sv. Prepodobne mati Paraskeve.</s>

<s>Opis 
Crkva je orijentisana svojom podužnom osovinom u smjeru istok–zapad, s tim da se ulaz nalazi na zapadnoj strani.</s><s>Osnova je pravougaone osnove čije spoljne dimenzija iznose  9,0 x 18,0 m. Crkva ima jednu polukružno završenu apsidu na istočnoj strani i dvije apside prislonjene uz južni i sjeverni zid.</s><s>Apside imaju osnovu u obliku polukruga čiji unutrašnji radijus iznosi 1,60 m.</s>

<s>Zvonik je smješten iznad prostora priprate.</s><s>Kvadratne je osnove a krov zvonika ima oblik lukovice sa izduženim kubičnim nastavkom koji je prekriven pocinčanim limom.</s><s>Prema konceptu prostorne organizacije crkva ima pripratu, naos i oltarski prostor.</s>

<s>Ikonostas sa ikonama je tokom rata 1992. do 1995. godine uništen.</s><s>Ikone su odnesene, a donji dio ikonostasne pregrade je uništen.</s><s>Na njegovom mjestu umetnut je jednostavan drveni ram.</s><s>Druga, treća i četvrta horizontalna zona ikonostasne pregrade nije uništena.</s><s>U prostore predviđene za smještaj ikona na ikonostasnoj pregradi postavljene su štampane kopije ikona.</s>

<s>Literatura 
 Đoko Slijepčević, Historija Srpske pravoslavne crkve, II knjiga, Od početka XIX vijeka do kraja Drugog svjetskog rata, Munchen, 1966. (korištene usluge biblioteke Bošnjačkog instituta, fondacija Adila Zulfikarpašića-Sarajevo), 1966.</s><s>Mulić, Jusuf, Konjic i njegova okolina u vrijeme austrougarske vladavine (1878-1918), Konjic, mart 1990.</s>

<s>Reference</s>

<s>Vanjske veze 
 Eparhija Zahumsko-hercegovačka i primorska</s>

<s>Nacionalni spomenici u Konjicu
K
Eparhija zahumsko-hercegovačka i primorska</s>

